घरेलू गैस के दाम बढ़ाने पर महिला कांग्रेस उग्र
घरेलूगैस के दाम में बढ़ोतरी करने पर महिला कांग्रेस की कार्यकर्ता उग्र हो गई। सोमवार को जिला महिला कांग्रेस ग्रामीण की महिला कार्यकर्ता खटनोल में सड़क पर उतर आई और केंद्र सरकार के खिलाफ विरोध प्रदर्शन किया। महिलाओं ने सिलेंडरों के दाम में 86 रुपए की बढ़ोतरी करने पर केंद्र सरकार के खिलाफ नारेबाजी की और सरकार से राहत की मांग की।
जिला महिला कांग्रेस ग्रामीण की अध्यक्ष शशि कंवर बहल की अध्यक्षता में प्रदर्शन हुआ। ग्रामीण अध्यक्ष ने कहा कि चुनाव से पहले पीएम मोदी ने आम लोगों से जो वादे किए थे, वे खोखले निकल रहे हैं। मोदी सरकार के कार्यकाल में सिलेंडरों के दाम में यह बड़ी बढ़ोतरी है, जबकि यूपीए सरकार में बिना सब्सिडी वाले सिलेंडर की कीमत 466 रुपए थी। उन्होंने महिलाओं से महंगाई के खिलाफ एकजुट हों। केंद्र सरकार की जन विरोधी नीतियों से लोगों को अवगत करवाएं। उन्होंने कहा कि प्रदेश सरकार ने महिलाओं को आत्मनिर्भर बनाने के लिए कई योजनाएं लागू की हैं। इनका लाभ उठाना चाहिए। आम महिलाओं को भी इन योजनाओं से अवगत कराएं। इस मौके पर प्रदेश महिला कांग्रेस की महासचिव मीना कश्यप, ब्लाॅक महिला कांग्रेस ग्रामीण की अध्यक्षा अनीता शर्मा, पंचायत समिति की सदस्य नेहा ठाकुर, कौशल्या शर्मा, गीता शर्मा, विद्या शर्मा, उषा शर्मा, लीला ठाकुर, अनीता शर्मा, आशा कंवर, लक्ष्मी शर्मा, कृष्णा शांडिल , कांता शर्मा, शकुंतला, प्रभा ठाकुर के अलावा ग्रामीण कांग्रेस अध्यक्ष चंद्र शेखर शर्मा भी मौजूद रहे।
खटनोल में आयोजित प्रदर्शन के दौरान महिला कांग्रेस कार्यकर्ता
hin_Deva hin_Deva hin_Deva mag_Deva